Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 214/14/6613	Žiar nad Hronom, 20.8.2014
EEČ : 2-52-130-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako zákonný otec maloletého Roberta Irgela, narodeného 21. 04. 2000, si od mesiaca december 2013 až do súčasnej doby, s výnimkou mesiaca február 2014,  v mieste svojho trvalého bydliska a všade inde, kde sa zdržiaval, bezdôvodne neplnil  svoju povinnosť vyplývajúcu mu zo zákona o rodine, ktorá mu bola určená aj rozsudkom Okresného súdu XXXXX č.k. 10P 407/09-152 zo dňa 30. 04. 2010, právoplatným dňa 05. 06. 2010  a to prispievať mesačne na výživu maloletého  sumou vo výške 130,--Eur mesačne počnúc dňom  01. 12. 2009, vždy do 15 dňa v mesiaci vopred k rukám XXXXX, narodenej 24. 12. 1971, trvale bytom Ulica XXXXX,  čím zapríčinil za toto obdobie v jej neprospech  dlh na výživnom v celkovej výške 1.040,--Eur, 

lebo zanikla trestnosť činu.

Odôvodnenie:
Uznesením povereného príslušníka Obvodného oddelenie Policajného zboru XXXXX  sp.zn. ORP-245/ZH-ZH-2014 zo dňa 24. 04. 2014 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie Robertovi Irgelovi, narodenému 13. 07. 1975 v Handlovej,   za prečin zanedbania povinnej výživy podľa § 207 ods. 1  Trestného zákona na tom skutkovom základe, ako je uvedené vo výroku tohto rozhodnutia.  

V prípravnom konaní boli vypočutí: obvinený Robert XXXXX, splnomocnený zástupca poškodenej XXXXX - XXXXX. Ďalej boli do spisového materiálu  zabezpečené potrebné listinné  dôkazy a to rozsudok Okresného súdu XXXXX č.k. 10P 407/09-152 zo dňa 30. 04. 2010, právoplatný dňa 05. 06. 2010,    doklady o úhrade výživného,  správy a posudky na obvineného,  odpis z registra trestov na obvineného a iné. 

Obvinený Robert XXXXX  vo svojej výpovedi v prípravnom konaní potvrdil, že si  vyživovaciu povinnosť voči svojmu synovi maloletému Robertovi Irgelovi riadne neplnil   od mesiaca december 2013 až do súčasnej doby, s výnimkou mesiaca február 2014. Výživné k rukám XXXXX nezaplatil za toto obdobie z dôvodu, že nemal dostatok finančných prostriedkov. Jeho mesačná mzda je totiž len   300,--Eur, pričom výška výživného je rozsudkom Okresného súdu XXXXX určená na sumu 130,--Eur. Svojej vyživovacej povinnosti voči maloletému Róbertovi si je však plne vedomý. Nakoľko dostal v práci odmeny dňa 30. 05. 2014 vložil na účet XXXXX sumu 650,--Eur a následne jej poukázal na jej  účet dňa 20. 06. 2014 sumu 130,--Eur, dňa 13. 08. 2014 sumu 130,--Eur a  dňa 14. 08. 2014 sumu 130,--Eur t.j. celkovo sumu 1040,--Eur. 

Splnomocnený zástupca poškodenej XXXXX - XXXXX vo svojej výpovedi v prípravnom konaní  uviedol, že obvinený si od mesiaca december 2013 až do súčasnej doby, s výnimkou mesiaca február 2014, neplnil vyživovaciu povinnosť voči maloletému Robertovi Irgelovi, ktorá mu bola určená rozsudkom Okresného súdu XXXXX č.k. 10P 407/09-152 zo dňa 30. 04. 2010 vo výške 130,--Eur mesačne. Potvrdil však, že obvinený dňa 30. 05. 2014 uhradil na účet poškodenej sumu 650,--Eur, pričom následne uhradil aj zameškané výživné za mesiace jún a júl 2014, ako aj bežné výživné za mesiac august  2014.  Zároveň uviedol, že obvinený už uhradil aj výživné za mesiac september 2014, avšak táto suma ešte nebola pripísaná na účet poškodenej.  V súčasnej dobe tak poškodená nemá voči obvinenému  žiadny dlh na výživnom. Čo sa týka maloletého Roberta tento mal, počas doby čo si obvinený neplnil vyživovaciu povinnosť,  zabezpečené všetky potreby.

	Z rozsudku Okresného súdu XXXXX  č.k. 10P 407/09-152 zo dňa 30. 04. 2010, právoplatného dňa 05. 06. 2010, vyplýva, že obvinenému bola uložená povinnosť prispievať na výživu maloletého Roberta Irgela sumou 130,--Eur mesačne, počnúc dňom 01. 12. 2009, ktoré je povinný uhrádzať vždy do 15 dňa v mesiaci vopred k rukám matky maloletého dieťaťa.

Z dokladov nachádzajúcich sa vo vyšetrovacom spise /doklady o úhrade výživného nachádzajúce sa na č.l. 40-43/, je nepochybné, že obvinený  uhradil dňa 30. 05. 2014 na účet poškodenej sumu 650,--Eur,  dňa   20.  06. 2014   sumu     130,--Eur,   dňa   13.  08. 2014 sumu     130,--Eur a dňa 14. 08. 2014 sumu 130,--Eur t.j. celkovo sumu 1.040,--Eur, pričom tieto sumy boli aj reálne na účet poškodenej pripísané, čo potvrdil vo svojej výpovedi XXXXX.   

	Podľa § 86 písm. a/ Trestného zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku,  prokurátor zastaví trestné stíhanie, ak zanikla trestnosť činu.

	Vzhľadom na to, že obvinený Robert XXXXX dodatočne uhradil dlh na výživnom  v plnej výške a  nepravidelné plnenie vyživovacej povinnosti nemalo trvalo nepriaznivé následky na výživu oprávnenej osoby rozhodla som tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Banská
prokurátorka